Document ID: 32009R0564

UREDBA SVETA (ES) št. 564/2009
z dne 25. junija 2009
o spremembah Uredbe (ES) št. 1255/96 o začasni opustitvi avtonomnih dajatev skupne carinske tarife za določene industrijske, kmetijske in ribiške proizvode
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1)
V interesu Skupnosti je, da se povsem opustijo avtonomne dajatve skupne carinske tarife za številne nove proizvode, ki niso navedeni v Prilogi k Uredbi Sveta (ES) št. 1255/96 (1).
(2)
Oznake KN in TARIC 0304296110, 0304999931, 3902909097, 3903909085, 7410210070, 7606129120 in 7606129320 za pet proizvodov, trenutno navedenih v Prilogi k Uredbi (ES) št. 1255/96, je treba črtati, saj ohranitev opustitev avtonomnih dajatev skupne carinske tarife ni več v interesu Skupnosti.
(3)
Poleg tega je treba v Prilogi k Uredbi (ES) št. 1255/96 spremeniti poimenovanje 32 opustitev, da bi upoštevali tehnični razvoj proizvodov in gospodarska gibanja na trgu. Te opustitve je treba črtati s seznama v navedeni prilogi in jih v njo ponovno vstaviti kot nove opustitve z novim poimenovanjem. Zaradi jasnosti je treba te opustitve označiti z zvezdico v prvem stolpcu Priloge I in Priloge II k tej uredbi.
(4)
Izkušnje so pokazale, da je treba določiti datum izteka za opustitve iz Uredbe (ES) št. 1255/96 in tako zagotoviti, da se upoštevajo tehnološke in gospodarske spremembe. To pa ne sme izključevati predčasne ukinitve nekaterih ukrepov ali njihovega nadaljevanja po tem obdobju, če se v skladu z načeli iz Sporočila Komisije iz leta 1998 o avtonomnih tarifnih opustitvah in tarifnih kvotah (2), za to navedejo gospodarski razlogi.
(5)
Zato je treba Uredbo (ES) št. 1255/96 ustrezno spremeniti.
(6)
Ker morajo opustitve iz te uredbe začeti učinkovati s 1. julijem 2009, je treba to uredbo uporabljati z istim datumom in začne veljati takoj, ob upoštevanju proizvodov z oznako KN in TARIC 9001900060 pa je treba novo poimenovanje začeti uporabljati od 1. januarja 2009 -
SPREJEL NASLEDNJO UREDBO:
Člen 1
Priloga k Uredbi (ES) št. 1255/96 se spremeni:
1.
vstavijo se vrstice za proizvode iz Priloge I k tej uredbi;
2.
črtajo se vrstice za proizvode, katerih oznake KN in TARIC so navedene v Prilogi II k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba se uporablja od 1. julija 2009. Za poimenovanja proizvodov z oznako KN in TARIC 9001900060 iz Priloge I k tej uredbi se uporablja od 1. januarja 2009.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 25. junija 2009

Labels: 3
1
6